
ματος Ορκωτών Ελεγκτών . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ4/543 (1) 

Ίδρυση ΤΕΛ Παλαμά 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 παρ. 6 του ν. 1566/85 ΦΕΚ 
167 τ. Α\ 

2. Τις διατάξεις του άρθρου 11 παρ. 1 και 5 του ν. 1966/91 
ΦΕΚ 147 τ. Α'. 

3. Τις διατάξεις του άρθρου 56 του ν. 1566/85 και του άρ¬ 
θρου 6 του ν. 2043/92 ΦΕΚ 79 τ. Α'. 

4. Τη διάταξη του άρθρου 27 του ν. 2081/92 κατ’ εφαρ¬ 
μογή του οποίου βεβαιούται ότι με την απόφαση αυτή προκα- 
λείται δαπάνη για το τρέχον οικονομικό έτος σε βάρος του 
κρατικού προϋπολογισμού ύψους 102.000 δρχ. περίπου και 
324.000 δρχ. περίπου για κάθένα από τα επόμενα οικονομικά 
έτη. Η ανωτέρω δαπάνη θα καλυφθεί με τροποποίηση του 
κρατικού προϋπολογισμού και συγκεκριμένα με ισόποση αυ¬ 
ξομείωσή του (αύξηση πίστωσης του ΚΑΕ 0237 του Ειδικού 
Φορέα 19-610 κατά δρχ. 108.000 και ισόποση μείωση της πί¬ 
στωσης του ΚΑΕ 5214 του Ειδικού Φορέα 19-610. Επίσης 
προκαλείται ετήσια δαπάνη του προϋπολογισμού των ΟΤΑ 
ύψους δρχ. 1.000.000 περίπου για την κάλυψη των λειτουρ¬ 
γικών αναγκών του ιδρυόμενου Τεχνικού Επαγγελματικού Λυ¬ 
κείου η οποία για το τβέχον έτος περιορίζεται σε δρχ. 
400.000 περίπου. Οι ΟΤΑ επιχορηγούνται από τον κρατικό 
προϋπολογισμό και αποδίδεται σ' αυτούς μέρος του φάρου 
εισοδήματος για το σκοπό αυτό (άρ. 25 και 113 του ν. 1828/ 
89) με ειδικά φορέα 07-120/ΚΑΕ 3215. 

Επίσης προκαλείται εφάπαξ δαπάνη σε βάρος του προϋπο¬ 
λογισμού του ΟΣΚ (επιχορηγείται από τον κρατικό προϋπολο¬ 


γισμό) ύψος δρχ. 1.500.000 περίπου για την κάλυψη των ανα¬ 
γκών εξοπλισμού του σχολείου αυτού (ειδικός φορέας 19- 
610/ΚΑΕ 1131) και σε βάρος του προϋπολογισμού του ΟΣΚ 
χωρίς αύξηση της κρατικής επιχορήγησης αυτού (ειδικός φο¬ 
ρέας 19-610/ΚΑΕ 2439). 

5. Την αριθ. Υ 2009/20.5.93 κοινή απόφαση του Πρωθυ¬ 
πουργού και του Υπουργού Οικονομικών για ανάθεση αρμο¬ 
διοτήτων του Υπουργού Οικονομικών στους Υφυπουργούς 
Οικονομικών ΦΕΚ 365 τ. Β/93. 

6. Την πρόταση της Δ/νσης Β/θμιας εκπαίδευσης της Νο¬ 
μαρχίας Καρδίτσας και του οικείου Νομαρχιακού Συμβουλίου, 
αποφασίζουμε: 

Ιδρύουμε από το σχολικό έτος 1993-94 ένα (1) ημερήσιο 
Τεχνικό Επαγγελματικό Λύκειο (ΤΕΛ) στη Νομαρχία Καρδί¬ 
τσας με τους εξής τομείς και τμήματα. 

Νομαρχία Καρδίτσας 

Γραφείο Β/θμιας Εκπαίδευσης 

ΤΕΛ Παλαμά, με τομείς: 

α) Ηλεκτρολογικό - Ηλεκτρονικό και τμήμα Εσωτερικών 
Ηλεκτρικών Εγκαταστάσεων. 

β) Πληροφορικής και τμήμα Προγραμματιστών Η/Υ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα 8 Οκτωβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΣΟΥΦΛΙΑΣ ΚΩΝ/ΝΟΣ ΓΙΑΤΡΑΚΟΣ 

-♦- 

Αριθ. ΥΠΠΟ/ΚΑΤΕΧΝ/Δ/49977 (2) 

Χορήγηση άδειας ίδρυσης και λειτουργίας παραρτήματος του 

Εθνικού Ωδείου στον Λιμένα Χερσονήσου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανσιμού του Υπουργείου 
Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων εις 
τον κανονισμόν λειτουργίας των ιδιωτικών μουσικών ιδρυμά¬ 
των, ως και το από 11.11.57 Β.Δ. «Περί κυρώσεως του εσω¬ 
τερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανάπτυξη 
της Κινηματογραφίας και άλλες διατάξεις του Υπουργείου 
Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασσικής 
Κιθάρας» (ΦΕΚ 500/Β/87), ΥΠΠΟ/ΓΝΟΣ/33991/23.10.87 
«Προϋποθέσεις λειτουργίας Τμήματος Κλαβικύμβαλου (τσέ¬ 
μπαλο), (ΦΕΚ 609/Β/87). 

8. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος υπο¬ 
γραφής «με Εντολή Υπουργού» στους Γεν. Γραμματείς, Γεν. 
Δ/ντές και Προϊσταμένους των Δ/νσεων Τμημάτων και Γρα¬ 
φείων της Κ.Υ. του ΥΠ.ΠΟ (ΦΕΚ 987/τΒ/28.11.1991). 

9. Το από 14.9.1993 πρακτικό αυτοψίας της Διεύθυνσης 
Εσωτερικών της Νομαρχίας Ηρακλείου. 

10. Την από 28.5.1993 αίτηση του Εθνικού Ωδείου με τα 
συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο άδεια ίδρυσης και λειτουρ¬ 
γίας παραρτήματος που θα στεγαστεί στο κτίριο της οδού Γ. 
Πετράκη 18 στο Λιμένα, Χερσονήσου Ηρακλείου. 

2. Το παράρτημα θα λειτουργήσει τα τμήματα: 

1. Ωδικής, 2. Αρμονίας, 3. Πληκτών. 

3. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των. δέκα πέντε ( Χ 15) σπουδαστών. 

4. Η άδεια ισχύει από το σχολικό έτος 1993-1994. 

5. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, ι 

Η απόφαση αυτή να δημοσιευθεί στην Εφημερίδα της Κυ- 
βερνήσεως. ... . ·>''·- 

Αθήνα, 6 Οκτωβρίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/2964/5/961 (3) 

Χαρακτηρισμός ως ιστορικών διατηρητέων μνημείων κτιρίων 
του Βιομηχανικού συγκροτήματος ΖΥΘΟΠΟΙΪΑ ΜΑΜΟΥ 
στην Πάτρα 

Η ΥΠΟΥΡΓΟΙ ΠΟΛΙΤΙΣΜΟΥ 

Έχοντας υπόψη: 

α) Του Ν. 1558/85 «Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/τΒ/26.7.85 
β) του άρθρου 52 του Ν. 5351/1932 «περί Αρχαιοτή¬ 
των» , 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830» 
δ) του Ν. 2039/92 «περί Κύρωσης της Σύμβασης για την 
προστασία της αρχιτεκτονικής κληρονομιάς της Ευρώπης 
(ΦΕΚ 61/Α/13.4.92) 

ε) του Π.Δ. 941/77 «περί Οργανισμού του ΥΠΠΕ» 
στ) του Ν. 1943/91 «περί εκσυγχρονισμού της οργάνωσης 
και λειτουργίας της Δημόσιας Διοίκησης, αναβάθμιση του 
προσωπικού της και άλλες συναφείς διατάξεις που δημοσιεύ¬ 
θηκε στο ΦΕΚ 50/τ.Α/11.4.91. 

2. Την απόφαση Υ 1968/8.1.93 «περί ανάθεσης αρμοδιο¬ 
τήτων στην Υφυπουργό Πολιτισμού Καλλιόπη Α. Μπουρδάρα 
η οποία δημοσιεύθηκε στο ΦΕΚ 3/Β/11.1.93. 

3. Την Διυπουργική απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων απάτην Υπουργό 


Πολιτισμού και τους Προϊσταμένους Υπηρεσιών του ίδιου 
Υπουργείου» (ΦΕΚ 210/τΒ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 19/15.7.93., αποφασίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία σύμφωνα με τις διατά¬ 
ξεις του Ν. 1469/50 τα κτίρια Α, Δ, Ε, Ζ, και η καμινάδα του 
Βιομηχ. συγκροτήματος ΖΥΘΟΠΟΙΙΑ ΜΑΜΟΥ, ιδιοκτησίας 
ΠΕΝΤΕΨΙΛΟΝ στην Πάτρα διότι αποτελούν αξιόλογα δείγ¬ 
ματα της αρχιτεκτονικής της εποχής τους (αρχές του αιώνα) 
απαραίτητα για την μελέτη της ιστορίας της αρχιτεκτονι¬ 
κής. 

Τα υπόλοιπα κτίρια του συγκροτήματος δεν χαρακτηρίζο¬ 
νται ως κτίρια που χρειάζονται ειδική κρατική προστασία σύμ¬ 
φωνα με τις διατάξεις του Ν. 1469/50. Συγκεκριμένα δεν χα¬ 
ρακτηρίζουμε: 

- το κτίριο Μ, ιδιοκτησίας Τσιρίγκα, διότι δεν έχει καμμία 
ιστορική σπουδαιότητα δεν έχει στέγες και οι εναπομείναντες 
από τους βομβαρδισμούς τοίχοι, έχουν παντελώς αλλοιωθεί 
από τις αλλεπάλληλες, και σε διάφορες χρονικές περιόδους 
εργασίες επισκευής, οι οποίες δεν ολοκληρώθηκαν. 

- τα κτίρια Γ, Ζ, Η, θ, I, ιδιοκτησίας ΠΕΝΤΕΨΙΛΟΝ διότι 
δεν παρουσιάζουν ιδιαίτερα μορφολογικά στοιχεία δεδομέ¬ 
νου ότι εχρησιμοποιούντο ως αποθηκευτικοί χώροι, έχουν δε 
υποστεί με .την πάροδο του χρόνου σοβαρές φθορές και αλ¬ 
λοιώσεις. 

Η αρίθμηση έγινε σύμφωνα με το συνημμένο τοπογραφικό 
διάγραμμα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 7 Οκτωβρίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ'Α. ΜΠΟΥΡΔΑΡΑ 
• - + - 

Αριθ. πρωτ. 2967 (4) 

Διεξαγωγή επαγγελματικών εξετάσεων των μελών του Σώμα- 
' τος Ορκωτών Ελεγκτών 

ΤΟ ΕΠΟΠΤΙΚΟ ΣΥΜΒΟΥΛΙΟ 
“ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ 

Έχοντας υπόψη: 

/I. Το άρθρο 9 παρ. 2 του ΠΔ 226/92 (ΦΕΚ Α 120/14.7.92) 
και του άρθρου 2 του ΠΔ 121/93 (ΦΕΚ Α53/12.4.93. 

2. Το άρθρο 27, παρ. 18 του Ν. 2160/93 και ΓΔ/1401/ 
63431 (ΦΕΚ 683/3.9.93) περί επαναδιορισμού μελών Επο¬ 
πτικού Συμβουλίου του Σώματος, αποφασίζουμε: 

Την διεξαγωγή των επαγγελματικών εξετάσεων των μελών 
του Σώματος με τις υπό όρους προϋποθέσεις οι οποίες περιέ- 
χονται στον «Κανονισμό Εξετάσεων» ο οποίος προσαρτάται 
και αποτελεί αναπόσπαστο μέρος της παρούσης και ο οποίος 
έχει ως ακολούθως: 

ΣΩΜΑ ΟΡΚΩΤΩΝ ΕΛΕΓΚΤΩΝ 

ΚΑΝΟΝΙΣΜΟΣ ΕΞΕΤΑΣΕΩΝ 

1. ΟΡΓΑΝΩΣΗ ΤΩΝ ΕΞΕΤΑΣΕΩΝ 

Την άμεση ευθύνη για την οργάνωση και την διενέργεια των 
επαγγελματικών εξετάσεων του Σώματος φέρει η Εξεταστική 
Επιτροπή η οποία ορίζεται με απόφαση του Εποπτικού Συμ¬ 
βουλίου. 

Η Εξεταστική Επιτροπή είναι πενταμελής και απαρτίζεται 
από Ορκωτούς Ελεγκτές, Καθηγητές ή Βοηθούς Καθηγητές 

ανωτάτων εκπαιδευτικών ιδρυμάτων, δικαστικούς ή δικηγό¬ 
ρους και ανώτατους δημόσιους λειτουργούς. Μετά από εισή¬ 
γηση της Εξεταστικής Επιτροπής το Εποπτικό Συμβούλιο ορί¬ 
ζει, για κάθε εξεταστική περίοδο και για κάθε θέμα των Επαγ¬ 
γελματικών Εξετάσεων, ένα Εξεταστή και δύο Βοηθούς Εξε¬ 
ταστές. Ακόμη ορίζει τον Έφορο και τον Βοηθό Έφορο των 
Επαγγελματικών εξετάσεων έργο των οποίων είναι η διοικη¬ 
τική οργάνωση των εξετάσεων (επεξεργασία των αιτήσεων 
για συμμετοχή στις εξετάσεις, οργάνωση των εξεταστικών 
κέντρων, ασφαλής διακίνηση των θεμάτων και δοκιμίων, κοι¬ 
νοποίηση των αποτελεσμάτων κ.λπ). 

Ο Έφορος και ο Βοηθός Έφορος Εξετάσεων, οι Εξεταστές 
και Βοηθοί Εξεταστές παρέχουν τις υπηρεσίες τους προς το 
Σώμα με σύμβαση έργου στην οποία προσδιορίζονται τα κα¬ 
θήκοντα και οι υποχρεώσεις ενός εκάστου, το ύψος της αμοι¬ 
βής τους και, απαραιτήτως, ρητή αναφορά στην υποχρέωση 
σεβασμού του απορρήτου των πληροφοριών, ως και η κατα¬ 
βλητέα εις το Σώμα αποζημίωση σε περίπτωση παραβίασης 
του όρου αυτού της συμβάσεως, ύψους τουλάχιστο δύο εκα¬ 
τομμυρίων δραχμών. 

Ο εξεταστής θέτει τις ερωτήσεις που αποσκοπούν στην 
διακρίβωση αφ’ ενός μεν των αναγκαίων θεωρητικών και πρα¬ 
κτικών γνώσεων στους οικείους τομείς, αφ' ετέρου δε της ευ¬ 
χέρειας εφαρμογής των γνώσεων αυτών κατά την διενέργεια 
του ελεγκτικού έργου. 

Οι Βοηθοί Εξεταστές είναι επιφορτισμένοι με την αξιολό¬ 
γηση των εξεταστικών δοκιμίων μέσα στα ήδη καθορισμένα 
πλαίσια των προτύπων απαντήσεων και του ειδικού βάρους 
της κάθε ερωτήσεως που έχει διαμορφώσει ο Εξεταστής. 
Τόσο η βαθμολογία όσο και τα δοκίμια, παραδίδονται στον 
Έφορο Εξετάσεων ο οποίος προσδιορίζει τις περιπτώσεις 
όπου η δοθείσα βαθμολογία από τον κάθε ένα από τους δύο 
βοηθούς εξεταστές σε συγκεκριμένες απαντήσεις αποκλίνει 
πέραν του 10% του μέσου όρου των δύο και είναι μεταξύ του 
30% και 70% του μεγίστου. Στις περιπτώσεις αυτές, ο εξετα¬ 
στής καλείται να επαναξιολογήσει τις απαντήσεις στις συγκε¬ 
κριμένες αυτές ερωτήσεις, υποχρεούμενος όμως να παρα- 
μείνει μέσα στα ελάχιστα/μέγιστα όρια τα οποία ήδη έχουν 
καθοριστεί από τους βοηθούς εξεταστές. Στις υπόλοιπες πε¬ 
ριπτώσεις η τελική βαθμολογία είναι ο μέσος όρος της βαθμο¬ 
λογίας των δύο βοηθών εξεταστών. 

Η διεξαγωγή των επαγγελματικών εξετάσεων αποσκοπεί 
στην διακρίβωση αφ’ ενός μεν των αναγκαίων θεωρητικών και 
πρακτικών γνώσεων στους οικείους τομείς, αφ' ετέρου δε 
της ευχέρειας εφαρμογής των γνώσεων αυτών κατά την διε¬ 
νέργεια του ελεγκτικού έργου. 

2. ΔΟΜΗ ΤΗΣ ΘΕΜΑΤΟΛΟΓΙΑΣ ΚΑΙ ΒΑΘΜΟΛΟΓΙΑ ΤΩΝ 
ΔΟΚΙΜΙΩΝ 

Για κάθε γνωστικό αντικείμενο διαμορφώνεται θεματολο¬ 
γία χωρισμένη σε δύο μέρη: το μέρος Α έχει την μορφή ερω¬ 
τήσεων πολλαπλής (4-5) επιλογής (πτυΙΙίρίβ οίτοίοβ) οι οποίες 
είναι όλες υποχρεωτικές, ενώ το μέρος Β περιέχει ερωτήσεις 
οι οποίες προϋποθέτουν την λεκτική ή αριθμητική ανάπτυξη 
του θέματος. Στο μέρος Β παρέχεται η δυνατότητα επιλογής 
σε ποσοστό 20% - 35%. 

Το μέρος Α αντιπροσωπεύει το 25% του μεγίστου συνόλου 
της βαθμολογίας ενώ το μέρος Β αντιπροσωπεύει το υπό¬ 
λοιπο 75%. Το ειδικό βάρος της κάθε ερώτησης του μέρους Β 
προσδιορίζεται (και αναγράφεται στο ερωτηματολόγιο) ανά¬ 
λογα με την σχετική δυσκολία της κάθε ερώτησης. 

Η διάρκεια της εξέτασης για κάθε γνωστικό αντικείμενο εί¬ 
ναι 3 ώρες. Κάθε μέρα εξετάζονται, κατά μέγιστο, δύο γνω¬ 
στικά αντικείμενα. 

Η ελάχιστη-ελάχιστη συνολική βαθμολογία για να κριθεί η 
επίδοση του υποψηφίου ως ικανοποιητική είναι το 30%, ενώ 
η μέγιστη-ελάχιστη είναι το 70% της μέγιστης δυνατής βαθ¬ 
μολογίας. Η ελάχιστη ικανοποιητική βαθμολογία διαφορο¬ 


ποιείται για κάθε γνωστικό αντικείμενο και κάθε εξεταστική 
περίοδο (μέσα στα όρια του 30%-70%) ώστε το ποσοστό επι¬ 
τυχίας να είνα ίσο με τα 2/3 του συνόλου των συμμετεχόντών 
στις εξετάσεις, εφόσον ο αριθμός των συμμετεχόντών υπερ¬ 
βαίνει τους 30. Στις υπόλοιπες περιπτώσεις η ελάχιστη ικανο¬ 
ποιητική βαθμολογία ορίζεται στο 50% της μέγιστης δυνατής 
βαθμολογίας. 

' Ειδικότερα η εξέταση της ενότητας Δ βασίζεται στην δια¬ 
τριβή ενός επίκαιρου θέματος της ελεγκτικής ή λογιστικής. 
Το περιεχόμενο της διατριβής αναπτύσσεται και σε προφο¬ 
ρική εξέταση του υποψηφίου. 

Το Εποπτικό Συμβούλιο ορίζει μετά από εισήγηση του Επι¬ 
στημονικού Συμβουλίου Ειδική Εξεταστική Επιτροπή η οποία 
επιλαμβάνεται της αξιολόγησης της διατριβής όσο και της 
προφορικής παρουσίασης του θέματος. Η θητεία της Επιτρο¬ 
πής είναι μονοετής, δύναται όμως να ανανεωθεί. Τα μέλη της 
Ειδικής Εξεταστικής Επιτροπής παρέχουν τις υπηρεσίες τους 
προς το Σώμα με σύμβαση έργου ανάλογη εκείνης των Εξετα¬ 
στών και Βοηθών Εξεταστών. 

Σε κάθε περίπτωση η Επιτροπή ορίζει ένα από τα μέλη της 
σαν συντονιστή του έργου του εξεταζομένου. Ο συντονιστής 
καθορίζει το θέμα της διατριβής μετά από συνεννόηση με τον 
εξεταζόμενο. Το θέμα της διατριβής κοινοποιείται στην 
Γραμματεία του Σώματος. 

Η διατριβή συντάσσεται στην Ελληνική Γλώσσα και υποβάλ¬ 
λεται (δακτυλογραφημένη) σε έξι αντίτυπα. Το ένα αντίτυπο 
αρχειοθετείται από την Γ ραμματεία του Σώματος τα δε υπό¬ 
λοιπα διανέμονται στα μέλη της Εξεταστικής Επιτροπής προς 
αξιολόγηση, τουλάχιστον ένα μήνα πριν την ημερομηνία της 
προφορικής παρουσίασης. Ο συντονιστής της διατριβής αξιο¬ 
λογεί την διατριβή στην κλίμακα 1 -20 (όπου 1 η ελάχιστη βαθ¬ 
μολογία) με συντελστή βάρους 2, ενώ τα υπόλοιπα μέλη της 
επιτροπής με συντελεστή βάρους. 1. Η απαιτούμενη συνο¬ 
λική βαθμολογία για να κριθεί η διατριβή ότι είναι ικανοποιη¬ 
τική είναι 60. 

Οι βαθμοί κάθε εξεταστή επιμερίζονται ως εξής: 


Περιεχόμενο 

Λογικότητα 2 

Ευρηματικότητα 2 

Συνοχή 2 

Περιεκτικότητα 2 

Πρακτική αξία 2 

Μορφή 

Γλωσσική επάρκεια 2 

Ευκρίνεια 2 

Γραφική απεικόνιση στοιχείων και ιδεών 2 

Γ ενική αξιολόγηση 4 

20 


Κατά την προφορική παρουσίαση της διατριβής ο εξεταζό¬ 
μενος αξιολογείται από κάθε μέλος της επιτροπής στην κλί¬ 
μακα 1-20 (όπου 1 η ελάχιστη βαθμολογία). Σε περίπτωση 
απουσίας 1 ή 2 μελών της Επιτροπής η κλίμακα προσαρμόζε¬ 
ται ώστε η μέγιστη δυνατή βαθμολογία των παρόντων (τουλά¬ 
χιστον 3) να συμποσούται σε 100. Γ ια να κριθεί η προφορική 
παρουσίαση ως ικανοποιητική πρέπει να συγκεντρώσει του¬ 
λάχιστον 50 βαθμούς. 

Οι βαθμοί κάθε εξεταστή επιμερίζονται ως εξής: 


Σχετικότητα με την γραπτή διατριβή 3 

Ικανότητα ανάπτυξης του θέματος 
μεταδοτικότητα ιδεών 3 

Γ ραφική επεικόνιση στοιχείων και ιδεών 3 

Ευφράδεια 3 

Οργανωτικότητα και εξωτερική εμφάνιση 
του εξεταζόμενου 3 

Γενική επίδοση 5 


20 

μ συνολική διάρκεια της παρουσίασης είναι 30 λεπτά από 
τα οποία τα πρώτα 20 λεπτά διατίθενται στην παρουσίαση και 
τα υπόλοιπα 10 λεπτά προς υποβολή ερωτήσεων από μέρους 
των μελών της Εξεταστικής Επιτροπής. 

Το κείμενο της διατριβής αποτελεί ιδιοκτησία του Σώματος 
και επιτρέπεται ελεύθερα η αναπαραγωγή και δημοσίευση 
ολοκλήρου ή μέρους της μελέτης. 

Σε περίπτωση χαρακτηρισμού της διατριβής ή της προφορι¬ 
κής παρουσίασης ως μη ικανοποιητικής, η Εξεταστική Επι¬ 
τροπή σε γραπτή έκθεσή της προσδιορίζει τα σημεία της ανε¬ 
πάρκειας τα οποία καλείται ο εξεταζόμενος να θεραπεύσει 
και να επαναϋποβάλει την διατριβή του προς επαναξιολόγηση 
ή και να υποβληθεί εκ νέου σε προφορική εξέταση. Εάν απο- 
τύχει μετά από τρεις προσπάθειες να ικανοποιήσει την Επι¬ 
τροπή ο υποψήφιος αποκλείεται οριστικά από την διαδικασία. 
Μετά την δεύτερη ανεπιτυχή προσπάθεια έχει δικαίωμα να 
επιζητήσει την ανασύνθεση της Επιτροπής από άλλα πρό¬ 
σωπα υποδεικνύοντας ένα μέλος της αρεσκείας του το οποίο 
πρέπει απαραιτήτως να είναι Ορκωτός Ελεγκτής. 

3. ΗΜΕΡΟΜΗΝΙΑ ΕΞΕΤΑΣΕΩΝ 

Σε κάθε χρόνο υπάρχει μιά εξαταστική περίοδος τον μήνα 
Νοέμβριο. 

Το πρόγραμμα των επαγγελματικών εξετάσεων έχει ως 
εξής: 

Πρωί 9.00-12.00 Απόγευμα 2.00-5.00 

2η εβδομάδα Δευτέρα Α(α), Γ(ιδ) Α(β), Γ(ιε) 

Νοεμβρίου Τρίτη Α(γ), Γ(ιη) ■ (Α(δ), 

Τετάρτη Α(ε), Γ(ιστ) Α(στ), Γ(ιζ) 
Πέμπτη ; Α(ζ) Α(η) 

■ Παρασκευή Β(θ) Β(ι) 

3η εβδομάδα Δευτέρα Β(ια) Β(ιβ) 

Νοεμβρίου Τρίτη . Β(ιγ) 

Ειδικότερα οι προφορικές εξετάσεις της ενότητας Δ οργα¬ 
νώνονται 3 φορές κάθε έτος την 1η εργάσιμη ημέρα (και αν 
παρίσταται ανάγκη τις επόμενες μέρες) των μηνών Απριλίου, 
Σεπτεμβρίου και Νοεμβρίου σε χρόνο και τόπο που ορίζεται 
ειδικά για κάθε εξεταζόμενο. 

Οι υποψήφιοι ειδοποιούνται με επιστολή για την συγκεκρι¬ 
μένη ημερομηνία, χρόνο και τόπο των εξετάσεων. Το εξετα¬ 
στικό κέντρο είναι στην Αθήνα. Εξεταστικά κέντρα σε.άλλες 
πόλεις μπορούν να οργανωθούν αν υπάρχει ικανοποιητικός 
αριθμός υποψηφίων. Αιτήσεις για εξεταστικά κέντρα σε άλ¬ 
λες πόλεις πρέπει να υποβάλλονται τουλάχιστον ένα μήνα 
πριν από την κανονική ημερομηνία για την υποβολή δηλώ- 
σεως συμμετοχής στις εξετάσεις. 

4. ΥΠΟΒΟΛΗ ΑΙΤΗΣΕΩΝ 

Για την εξασφάλιση του δικαιώματος συμμετοχής στις εξε¬ 
τάσεις υποβάλλεται αίτηση σε ειδικό έντυπο. Δικαίωμα υπο¬ 
βολής αιτήσεως έχουν μόνο οι Ασκούμενοι, Δόκιμοι και Επί¬ 
κουροι Ορκωτοί Ελεγκτές που έχουν εκπληρώσει τις οικονο¬ 
μικές τους υποχρεώσεις προς το Σώμα. 

Η τελευταία ημέρα υποβολής δηλώσεων συμμετοχής στις 
εξετάσεις είναι η 14η Σεπτεμβρίου. 

Ειδικά για τις εξεταστικές περιόδους της Ενότητας Δ των 
μηνών Απριλίου και Σεπτεμβρίου, τελευταία ημέρα υποβολής 
δηλώσεων συμμετοχής στις εξετάσεις ορίζεται η 31 η Ιανουά¬ 
ριου και η 30η Ιουνίου, αντίστοιχα. 

Οι αιτήσεις για συμμετοχή στις εξετάσεις πρέπει να συνο¬ 
δεύονται απαραίτητα από το δικαίωμα συμμετοχής, το οποίο 
ανέρχεται σε Δρχ. 5.000 κατά εξεταζόμενο θέμα με εξαίρεση 
“ την ενότητα Δ όπου το δικαίωμα συμμετοχής ανέρχεται σε 
Δρχ. 50.000. 


5. ΑΠΟΤΕΛΕΣΜΑΤΑ ΕΞΕΤΑΣΕΩΝ 
Τα αποτελέσματα των εξετάσεων κοινοποιούνται στους εν¬ 
διαφερομένους.με επιστολή. Αλλες πληροφορίες πάνω στα 
αποτελέσματα των εξετάσεων δεν παρέχονται. 

Στην επιστολή κοινοποιήσεως των αποτελεσμάτων παρέ¬ 
χονται οι πιό κάτω πληροφορίες: 

Γνωστικό Αντικείμενο X - Επίδοση ικανοποιητική/Οριακά 
Μη ικανοποιητική/ Μη ικανοποιητική 
Ενότητα X - Επίδοση ικανοποιητική / Μη ικανοποιητική. 
Στην περίπτωση οριακά μη ικανοποιητικής επιδόσεως σε 
ένα ή δύο ή τρία γνωστικά αντικείμενα και επίδοση ικανοποιη¬ 
τική στα υπόλοιπα γνωστικά αντικείμενα της ίδιας ενότητας, ο 
υποψήφιος δικαιούται να παρακαθήσει στις εξετάσεις για 
εκείνα τα γνωστικά αντικείμενα στα οποία η επίδοσή του ήταν 
οριακά μη ικανοποιητική. 

Σε όλες τις άλλες περιπτώσεις μη ικανοποιητικής επιδό- 
σεως ο υποψήφιος υποχρεούται να παρακαθήσει ξανά στις 
εξετάσεις για όλα τα γνωστικά αντικείμενα της ενότητας ανε¬ 
ξάρτητα αν σε ένα ή περισσότερα γνωστικά αντικείμενα η επί¬ 
δοσή του ήταν ικανοποιητική. 

Οριακά μη ικανοποιητική επίδοση ορίζεται η επίδοση η 
οποία είναι χαμηλότερη της ελάχιστης ικανοποιητικής κατά 
μέγιστον ποσοστό 25% (π.χ. αν η ελάχιστη ικανοποιητική εί¬ 
ναι 40% της μέγιστης δυνατής βαθμολογίας, η ελάχιστη 
οριακά μη ικανοποιητική θα ήταν 30% της μέγιστης δυνατής 
βαθμολογίας). 

Οι υποψήφιοι δικαιούνται να παρακαθήσουν στις εξετάσεις 
για δύο συνεχόμενες ενότητες ή θέματα ενοτήτων στην ίδια 
εξεταστική περίοδο. Απαραίτητη προϋπόθεση για την συμμε¬ 
τοχή στις εξετάσεις για μια ενότητα είναι η επιτυχής συμπλή¬ 
ρωση ή η ταυτόχρονη δοκιμασία στην αμέσως προηγούμενη 
ενότητα. Εξαίρεση αποτελεί η περίπτωση της παραγράφου 4 
του άρθρου 11 του ΠΔ 226/1992 (ΦΕΚ 120Α), όπως τροπο¬ 
ποιήθηκε με το ΠΔ 121 /1993 (ΦΕΚ 53Α), όπου παρέχεται η 
δυνατότητα της ταυτόχρονης εξέτασης όλων των γνωστικών 
αντικειμένων τα οποία μνημονεύονται στην εν λόγω διάταξη. 

6. ΑΠΟΥΣΙΑ ΑΠΟ ΤΙΣ ΕΞΕΤΑΣΕΙΣ 

Ανάκληση της δηλώσεως συμμετοχής στις εξετάσεις δεν 
μπορεί να γίνει μετά την τελευταία ημέρα υποβολής των δη¬ 
λώσεων. Σε περίπτωση απουσίας.από τις εξετάσεις τα δικαι¬ 
ώματα συμμετοχής δεν επιστρέφονται. 

7. -ΑΝΑΡΜΟΣΤΗ ΣΥΜΠΕΡΙΦΟΡΑ ΣΤΙΣ ΕΞΕΤΑΣΕΙΣ 

Οι υποψήφιοι υπόκεινται σε σοβαρές ποινές, ενδεχόμενα 
και της διαγραφής από τα Μητρώα του Σώματος, αν διαπιστω¬ 
θεί ότι: 

1. Βοηθούν ή προσπαθούν να βοηθήσουν άλλους υποψη¬ 
φίους, ή παίρνουν ή προσπαθούν να πάρουν βοήθεια από άλ¬ 
λους υποψηφίους. 

2. Δεν υπακούουν στις οδηγίες των επιτηρητών που έχουν 
το δικαίωμα, κατά την κρίση τους, να αποβάλουν υποψήφιο 
από την αίθουσα των εξετάσεων. 

8. ΓΕΝΙΚΕΣ ΠΑΡΑΤΗΡΗΣΕΙΣ 

1. Οι υποψήφιοι μπορούν να έχουν μαζί τους στην αίθουσα 
των εξετάσεων τα εξής: 

α. αθόρυβη αριθμομηχανή ή ηλεκτρονικό υπολογιστή μπα¬ 
ταρίας 

β. όργανα σχεδιάσεως (χάρακα κλπ) 
γ. μολύβια 

δ. πέννες ή στυλό διάρκειας 
ε. γομολάστιχες 

2. Οι υποψήφιοι υποχρεούνται να έχουν μαζί τους την ταυ¬ 
τότητά τους και το Δελτίο Συμμετοχής στις εξετάσεις. 

3. Το κάπνισμα απαγορεύεται στην αίθουσα εξετάσεων. 

4. Οι υποψήφιοι υποχρεούνται να είναι στην αίθουσα των 
εξετάσεων 15 λεπτά πριν από την έναρξη της εξετάσεως. 

5. Νέοι νόμοι και κανονισμοί δεν περιλαμβάνονται στην ύλη 
των εξετάσεων αν δεν έχουν περάσει 6 μήνες από την ημερο¬ 
μηνία που δημοσιεύθηκαν στην Εφημερίδα της Κυβερνή- 
σεως. 

9. ΓΝΩΣΤΙΚΑ ΑΝΤΙΚΕΙΜΕΝΑ 

Οι γνώσεις των υποψηφίων εξετάζονται στους ακόλουθους 
τομείς σε τέσσερεις ενότητες: 

Ενότητα Α 

(α) Λογιστική 1 (Γενική λογιστική και λογιστική εταιρειών) 
(β) Ελεγκτική 1 (Αρχές και μέθοδοι και ελεγκτικής) 

(γ) Φορολογία 1 (Κώδικας Βιβλίων και Στοιχείων) 

(δ) Στοιχεία Αστικού και Εμπορικού Δικαίου 
(ε) Μαθηματικά και Στατιστικές Μέθοδοι 
(στ) Μία από τις επίσημες γλώσσες της Ευρωπαϊκής Κοινό¬ 
τητας, πλην της Ελληνικής, της οποίας πρέπει να αποδεικνύ- 
εται η επαρκής γνώση και ικανότητα χρησιμοποιήσεώς της. 

(ζ) Οικονομική των Επιχειρήσεων, Πολιτική Οικονομία και 
Χρηματοοικονομική 

(η) Βασικές Αρχές της Οικονομικής Διαχείρισης των Επιχει¬ 
ρήσεων. 

Ενότητα Β 

(θ) Λογιστική 2 (Βιομηχανική και διοικητική λογιστική) 

(ι) Λογιστικά Πρότυπα και Σχέδια (Ελληνικό Γενικό Λογι¬ 
στικό Σχέδιο, Κλαδικά Εθνικά Λογιστικά Σχέδια, Διεθνή Λογι¬ 
στικά Πρότυπα) 

(ια) Δίκαιο Εταιρειών και Πτωχευτικό Δίκαιο 
(ιβ) Λογιστικές Εφαρμογές της Πληροφορικής 
(ιγ) Ελεγκτική 2 (Εσωτερικός έλεγχος). 

Ενότητα Γ 

(ιδ) Ελεγκτική 3 (Διαμόρφωση και διατύπωση πορισμάτων 
ελέγχου, ειδικοί έλεγχοι, ελεγκτική δεοντολογία) 

(ιε) Λογιστική 3 (Ανάλυση οικονομικών καταστάσεων) 

(ιστ) Φορολογία 2 (Εξειδικευμένα θέματα φορολογίας ει¬ 
σοδήματος και λοιποί φόροι) 

(ιζ) Εργατικό Δίκαιο (συμπεριλαμβανομένου του δικαίου 
της κοινωνικής ασφάλισης) 

(ιη) Λογιστική 4 (ενοποιημένες οικονομικές καταστά¬ 
σεις). 

Ενότητα Δ 

Διατριβή επί ενός επίκαιρου θέματος της ελεγκτικής ή λο¬ 
γιστικής, το περιεχόμενο της οποίας θα πρέπει να αναπτύσ¬ 
σεται και σε προφορική εξέταση του υποψηφίου από πεντα¬ 
μελή ειδική εξεταστική επιτροπή οριζόμενη από το Εποπτικό 
Συμβούλιο μετά από σχετική εισήγηση του Επιστημονικού 
Συμβουλίου. 

10. ΕΞΕΤΑΣΤΕΑ ΥΛΗ 

Η εξεταστέα ύλη καθορίζεται από το Συμβούλιο και μετα¬ 
βάλλεται ώστε να ανταποκρίνεται στις ανάγκες του επαγγέλ¬ 
ματος μέσα στα πλαίσια των ελληνικών και διεθνών εξελίξεων 
και να εξασφαλίζει την πληρότητα της θεωρητικής και πρακτι¬ 
κής καταρτίσεως των Ορκωτών Ελεγκτών. Η εξεταστέα ύλη 
καθορίζεται σε γενικές γραμμές τουλάχιστον 18 μήνες πριν 
από την εξεταστική περίοδο. 

11. ΜΕΤΑΒΑΤΙΚΕΣ ΔΙΑΤΑΞΕΙΣ 

Οι πρώτες εξετάσεις των Ενοτήτων Α, Β και Γ θα οργανω¬ 
θούν τον Νοέμβριο 1994. Οι πρώτες εξετάσεις της Ενότητας 
Δ θα οργανωθούν την 15η Δεκεμβρίου 1993 στην Αθήνα και η 
τελευταία ημέρα υποβολής δηλώσεων συμμετοχής ορίζεται η 
10η Νοεμβρίου 1993. 


ΕΓΚΡΙΣΗ 

Ο παρών Κανονισμός Εξετάσεων αποτελούμενος από δέκα 
(10) άρθρα εγκρίθηκε σήμερα, την 24η ημέρα του μηνός Σε¬ 
πτεμβρίου 1993, από το Εποπτικό Συμβούλιο του Σώμα¬ 
τος. 

ΣΩΜΑ ΟΡΚΩΤΩΝ ΕΛΕΓΚΩΝ 
ΕΞΕΤΑΣΤΕΑ ΥΛΗ 

(α) ΛΟΓΙΣΤΙΚΗ 1 - ΓΕΝΙΚΗ ΛΟΓΙΣΤΙΚΗ ΚΑΙ ΛΟΓΙΣΤΙΚΗ ΕΤΑΙ¬ 
ΡΕΙΩΝ 

Βασικές λογιστικές έννοιες. Λογιστικά συστήματα και η 
σχέση τους με την εμπορική και οικονομική δραστηριότητα 
της επιχειρήσεως. 

Ορολογία, αρχές και εφαρμογή της καταστιχογραφήσεως, 
λογιστικά βιβλία και δικαιολογητικά. Διπλογραφία. 

Διάκριση μεταξύ κεφαλαιουχικών δαπανών και δαπανών 
προσόδου, δημιουργία αποθεματικών, δεδουλευμένα έξοδα 
και προπληρωμές εξόδων. 

Λογιστικός χειρισμός παγίων στοιχείων. Έννοια της απο- 
σβέσεως και μέθοδοι αποσβέσεως παγίων στοιχείων. 

Σύνταξη και παρουσίαση οικονομικών καταστάσεων, ατομι¬ 
κών επιχειρήσεων, προσωπικών εταιρειών και μη κερδοσκο¬ 
πικών εταιρειών. 

Οικονομικές καταστάσεις ανωνύμων εταιρειών και εται¬ 
ρειών περιορισμένης ευθύνης. 

Σύνταξη οικονομικών καταστάσεων από ελλειπή στοιχεία, 
λογαριασμοί εσόδων και εξόδων, λογαριασμοί εισπράξεων και 
πληρωμών. 

(β) ΕΛΕΓΚΤΙΚΗ 1 - ΑΡΧΕΣ ΚΑΙ ΜΕΘΟΔΟΙ 
ΤΗΣ ΕΛΕΓΚΤΙΚΗΣ 

Σκοπός, έννοια και νομικό υπόβαθρο του ελέγχου. Διορι¬ 
σμός και ανάκλιση διορισμού ελεγκτών. Εκθέσεις ελέγχου. 

Σχεδιασμός του ελέγχου. Αξιολόγηση συστημάτων εσωτε¬ 
ρικού ελέγχου. Προγράμματα ελέγχου. 

Έλεγχος λογιστικών πράξεων, έλεγχος στοιχείων ισολογι¬ 
σμού, έλεγχος στοιχείων λογαριασμού αποτελεσμάτων χρή- 
σεως. 

Πωλήσεις/πελάτες, αγορές/προμηθευτές, αποθέματα, μι¬ 
σθοί. 

Μετρητά, χρεώστες, γραμμάτια, εισπρακτέα, προπληρω- 
θέντα έξοδα, αποθέματα, επενδύσεις, πάγια στοιχεία, πιστω¬ 
τές, γραμμάτια πληρωτέα, δεδουλευμένα έξοδα, φορολογι¬ 
κές υποχρεώσεις, κεφάλαια, αποθεματικά. 

Επαλήθευση και εκτίμηση περιουσιακών στοιχείων και 
υποχρεώσεων. Ετεροχρονισμός λογιστικών πράξεων, βεβαι¬ 
ώσεις και πιστοποιητικά. 

Καταχρήσεις, διερεύνηση και μέθοδοι αποφυγής τους. 

Έλεγχος μηχανογραφημένων συστημάτων. 

(γ) ΦΟΡΟΛΟΓΙΑ 1 - ΚΩΔΙΚΑΣ ΒΙΒΛΙΩΝ 
ΚΑΙ ΣΤΟΙΧΕΙΩΝ 

Υπόχρεοι να τηρούν βιβλία και στοιχεία. 

Κατηγορίες βιβλίων, βιβλίον αποθήκης, βιβλία υποκατα¬ 
στήματος, πρόσθετα βιβλία και στοιχεία επιτηδευματιών. 

Μηχανογραφική τήρηση βιβλίων και στοιχείων. 

θεώρηση, χαρτοσήμανση βιβλίων και στοιχείων. 

Χρόνος ενημερώσεως και τόπος τηρήσεως βιβλίων. 

Στοιχεία: Αποδείξεις, τιμολόγια, δελτία αποστολής, φορτω¬ 
τικές. 

Απόδοση τελών χαρτοσήμου και εισφορών. 

Υποβολή φορολογικών στοιχείων. 

Διαχειριστική περίοδος, απογραφή, ισολογισμός. 

Διαφύλαξη βιβλίων και στοιχείων. 

Δικαιώματα οικονομικού εφόρου και Επιτροπή Λογιστικών 
Βιβλίων. ( 

Κριτική αξιολόγηση του Κ.Β.Σ. 

(δ) ΣΤΟΙΧΕΙΑ ΕΜΠΟΡΙΚΟΥ ΚΑΙ ΑΣΤΙΚΟΥ ΔΙΚΑΙΟΥ 

Πηγές του αστικού και εμπορικού δικαίου. Βασική δομή του 
Ελληνικού δικαστικού συστήματος. 

Νομικά και φυσικά πρόσωπα. 

Σύμβαση, εκχώρηση, αναδοχή χρέους, ενοχή εις ολόκλη¬ 
ρον. 

Αντιπροσώπευση και πληρεξουσιότητα. 

Προθεσμίες, πώληση και ανταλλαγή, μίσθωση πράγματος, 
εργασίας και έργου. 

Μεσιτεία, εντολή, δάνειο, χρησιδάνειο, παρακαταθήκη, εγ¬ 
γύηση, συμβιβασμός, κυριότητα. 

Τα πράγματα και τα δικαιώματα επί των πραγμάτων, μετα¬ 
γραφή, ενέχυρο, υποθήκη, προσημείωση. 

Εθνικότης, υπηκοότης, μόνιμη κατοικία. 

Έμποροι, εμπορικά βιβλία, αθέμιτος ανταγωνισμός, προ¬ 
στασία του ανταγωνισμού. 

Εμπορική επωνυμία, σήματα, ευρεσιτεχνίες. 

Πιστωτικοί τίτλοι - συναλλαγματική, τραπεζική επιταγή, 
γραμμάτια. 

Γενικές αποθήκες. 

Χρηματιστήρια, επιμελητήρια, εμπορικοί αντιπρόσωποι. 

Δίκαιο θαλάσσιας εμπορίας 


(ε) ΜΑΘΗΜΑΤΙΚΑ ΚΑΙ ΣΤΑΤΙΣΤΙΚΕΣ ΜΕΘΟΔΟΙ 

Ακρίβεια, ανακρίβεια, προσέγγιση. 

Συσχέτιση. Διαγράμματα διασποράς. Γραμμές παλινδρομή- 
σεως, ευθυτενής παλινδρόμηση, δείκτης συσχετίσεως. 

Αριθμοδείκτες. Δείκτες τιμών. Ποιοτική και χρονική βάση 
των δεικτών. 

Πληθυσμός, δειγματοληψία, βαθμός ακρίβειας, βαθμός 
βεβαιότητας. 

Παρουσίαση στοιχείων, πίνακες, διαγράμματα, χάρτες. 

Πίνακες συσχετισμού στοιχείων (έρΓβεάείιβθΙδ). Βάσεις δε¬ 
δομένων. 

Εκτοκισμός, ανατοκισμός, αναγωγή μελλοντικών αξιών σε 
σημερινές αξίες. 


(στ) ΜΙΑ ΑΠΟ ΤΙΣ ΕΠΙΣΗΜΕΣ ΓΛΩΣΣΕΣ 
ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ 


Αγγλική 

Γαλλική 

Γ ερμανική 

Ιταλική 

Ισπανική 


Απαιτούμενο επίπεδο 
ΟειπόΓίάςθ ΡΐΓ5ϊ ΟθΓΐίίίεείθ ίπ Επ^ίβά 
ΟίρΙοηιε ά' ΕΙυάθδ εη ίεηςυθ Ρτεηεείδβ - Ιθγ 
ϋβςΓβ 

ΖβιΙιίίΚεΙ ϋβυίδσΓι εΐε ΡΓβΓηάδρτε 
οάθ - ΜίΙίθΙδίΓυίθ 

ΟβΠίίίοεΙο άί Οοποδεβηζε άθΙΙε ϋηςυε 
ΙΟΙίεπε - ϋνβΙΙο 3 

ΟίρΙοπτε άθΙθ ΜίηίδΙθπο άθ ΕΙυοεοίοη γ 
Οίβηοίε Εδρεπε - Βεδίσο. 


Πορτογαλλική * 

Ολλανδική 

Δανεζική 

(*) Ανάλογο επίπεδο προσδιοριζόμενο από το Εποπτικό Συμ¬ 
βούλιο ύστερα από αίτηση του υποψηφίου. 

Η κατοχή πτυχίου πανεπιστημίου όπου η βασική γλώσσα δι¬ 
δασκαλίας είναι μία των ανωτέρω θεωρείται ένδειξη επαρ¬ 
κούς γνώσεως της γλώσσας. 


(ζ) ΟΙΚΟΝΟΜΙΚΗ ΤΩΝ ΕΠΙΧΕΙΡΗΣΕΩΝ, ΠΟΛΙΤΙΚΗ 
ΟΙΚΟΝΟΜΙΑ ΚΑΙ ΧΡΗΜΑΤΟΟΙΚΟΝΟΜΙΚΗ 
θεωρία τιμών, θεωρία της αγοράς, προσφορά, ζήτηση, 
ελαστικότητα προσφοράς και ζήτησης. 

Καταναλωτές, οργάνωση παραγωγής, επιμέτρηση του κό¬ 
στους, διακύμανση του κόστους σε συνάρτηση με τον όγκο 
παραγωγής. 


Ανταγωνισμός, μονοπώλια, ολιγοπώλια, μονοψώνια. Κρι¬ 
τική αξιολόγηση της θεωρίας των τιμών. 

Διανομή. Γ ενική επισκόπιση της θεωρίας διανομής αγαθών. 

Εργατικά συνδικάτα, συλλογικές συμβάσεις, προσδιορι¬ 
σμός μισθών και ημερομισθίων. 

Τόκος και απόδοση κεφαλαίου, κέρδη, ενοίκια. 

Η οικονομία στην ολότητά της. Μικροοικονομική και μακρο¬ 
οικονομική πολιτική. 

Παραγωγικότητα. 

Κυκλική ροή των εισοδημάτων. Επενδύσεις και αποτα¬ 
μίευση. Διακυμάνσεις της οικονομικής δραστηριότητας. Εξω¬ 
τερικό εμπόριο, εθνικό εισόδημα και εθνικό προϊόν. 

Χρήμα, τράπεζες και επίπεδα τιμών. Η φύση και ιστορία του 
χρήματος. Το τραπεζικό σύστημα και η κυκλοφορία του χρή¬ 
ματος. Η Τράπεζα της Ελλάδος. Πληθωρισμός. Ανεργία. Κε¬ 
φαλαιαγορά. 

Η διεθνής οικονομία. Τα οφέλη του διεθνούς εμπορίου. 
Ισοζύγιο πληρωμών, Συνάλλαγμα και τιμές συναλλάγματος. 
Δασμοί. Ευρωπαϊκή Κοινότητα, Διεθνής Τράπεζα. 

Οικομική ανάπτυξη, πολιτική τιμών και εισοδημάτων, τρέ¬ 
χουσες οικονομικές εξελίξεις. 

(η) ΒΑΣΙΚΕΣ ΑΡΧΕΣ ΤΗΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΤΩΝ 
ΕΠΙΧΕΙΡΗΣΕΩΝ 

Αρχές και μέθοδοι οικονομικής διοικήσεως οργανισμών γε¬ 
νικά και ειδικότερα των εξής τομέων: παραγωγή, διάθεση, 
αγορές, έμψυχο δυναμικό, επεξεργασία στοιχείων. 

Οργάνωση. Επιμερισμός εργασίας, συγκέντρωση, αποκέ¬ 
ντρωση, ανάθεση καθηκόντων, εξουσία και ευθύνη. 

Κίνητρα, αντικίνητρα, αποδοτικότητα, παραγωγικότητα, 
συστηματικότητα. Ο ρόλος της ηγεσίας. 

Επικοινωνία. Συστήματα και τρόποι επικοινωνίας. Προβλή¬ 
ματα από έλλειψη επικοινωνίας. 

Βιομηχανική κοινωνιολογία. Η επίδραση των μη οικονομι¬ 
κών παραγόντων στην διαμόρφωση των οργανισμών. 

Γραφειοκρατία και αναξιοκρατία. Διαφθορά διοικητικών 
οργάνων. Τρόποι αντιμετώπισης των προβλημάτων. 

Προγραμματισμός και προϋπολογισμοί. Αξιολόγηση των 
επιδόσεων. 

Ελεγχος. Προληπτικός και ανασταλτικός έλεγχος. Χρησι¬ 
μοποίηση αξιόπιστων στοιχείων και πληροφοριών. Επανατρο- 
φοδοσία, παρακολούθηση, επαναπρογραμματισμός. 

(θ) ΛΟΓΙΣΤΙΚΗ 2 - ΒΙΟΜΗΧΑΝΙΚΗ ΚΑΙ 
ΔΙΟΙΚΗΤΙΚΗ ΛΟΓΙΣΤΙΚΗ 

Στόχοι, αντικείμενα και μέθοδοι της κοστολογικής λογιστι¬ 
κής. 

Έννοια του κοστολογικού ελέγχου. 

Φύση και στοιχεία του κόστους. Διακρίσεις στοιχείων κό¬ 
στους. Άμεσα και έμμεσα έξοδα. Σταθερά και μεταβλητά 
έξοδα. Κέντρα κόστους και μονάδες κόστους. Κοστολογικά 
στοιχεία και καταστάσεις. Λογιστικός χειρισμός των κοστολο- 
γικών στοιχείων. Κοστολογικά καθολικά. Σχέση των στοιχείων 
της κοστολογικής λογιστικής και των στοιχείων της γενικής 
λογιστικής. 

Υλικά. Αποθήκευση, έλεγχος υλικών και αγορές. Έλεγχος 
αποθεμάτων και βιβλία αποθήκης. Κοστολόγηση χρησιμο- 
ποιουμένων υλικών, αποτίμηση αποθεμάτων. Χρήση υλικών, 
υπο-προϊόντα, απώλειες. 

Εργατικά. Πρόσληψη, αξιοποίηση, αμοιβή και έλεγχος ερ¬ 
γατικού δυναμικού. Συστήματα αμοιβής και μισθολόγια. Επι¬ 
μέτρηση παραγωγικότητας. Σχέση εργατικού δυναμικού και 
μηχανικού εξοπλισμού. 

Έξοδα παραγωγής. Φύση και ταξινομήσεις εξόδων παρα¬ 
γωγής. Κατανομή των εξόδων παραγωγής. Έννοια των στα¬ 
θερών και μεταβλητών εξόδων παραγωγής. Οριακό κόστος. 

Σχέσεις κέρδους/όγκου παραγωγής, ουδέτερο σημείο. 
Έξοδα βοηθητικών τμημάτων. 

Αξιοποίηση κεφαλαιουχικού εξοπλισμού. Ανάλυση και επι- 
μερισμδς του κόστους, αποσβέσεις. 

Οριακή κοστολόγηση και κοστολόγηση άμεσου κόστους. 
Ανάλυση ουδέτερου σημείου σαν βοήθημα για την λήψη απο¬ 
φάσεων. 

Πρότυπον κόστος. Είδη και καθορισμός προτύπων. Αποκλί¬ 
σεις κόστους και πωλήοεων, ανάλυση των αποκλίσεων. 

Προϋπολογιστικός έλεγχος. Συσχέτιση προς τα πρότυπα. 

Σχεδιασμός και εφαρμογή συστημάτων κοστολογήσεως και 
διοικητικής λογιστικής/ 

Ανάλυση και αξιολόγηση των κοστολογικών στοιχείων και 
χρησιμοποίηση των στοιχείων κατά την διαμόρφωση πολιτι¬ 
κής παραγωγής και διαθέσεως των προϊόντων/υπηρεσιών. 

Παρουσίαση κοστολογικών στοιχείων - γραφική, αριθμη¬ 
τική. 

Διασύνδεση του συστήματος κοστολογικής λογιστικής με 
άλλα συστήματα λογιστικής. 

Προβλήματα και δυσκολίες στην εφαρμογή κοστολογικών 
συστημάτων. 

(ι) ΛΟΓΙΣΤΙΚΑ ΠΡΟΤΥΠΑ ΚΑΙ ΣΧΕΔΙΑ 

Διεθνή Λογιστικά Πρότυπα της Διεθνούς Ομοσπονδίας Λο¬ 
γιστών (ΙΡΑΟ). 

Τέταρτη Κατευθυντήρια Οδηγία της Ε.Κ. 

Λογιστικές Αρχές του κεφαλαίου Ε του Κ.Ν. 2190/1920. 
Συσχετισμός των διατάξεων του Κ.Ν. 2190/1920 με τα Διε¬ 
θνή Λογιστικά Πρότυπα. 

Ελληνικό Γενικό Λογιστικό Σχέδιο. Κλαδικά Σχέδια Τραπε¬ 
ζών και Ασφαλιστικών Εταιρειών. 

Βασικές Αρχές, δυνατότητες και περιορισμοί των λογιστι¬ 
κών προτύπων και νόμων. 

Συσχέτιση των διατάξεων του Κ.Β.Σ. με τις διατάξεις της 
εταιρικής νομοθεσίας και των Διεθνών Λογιστικών Προτύ¬ 
πων. 

(Σημ. κατά την εξέταση του θέματος αυτού επιτρέπεται η 
προσκόμιση των επισήμων κειμένων στην αίθουσα των εξετά¬ 
σεων). 

(ια) ΔΙΚΑΙΟ ΕΤΑΙΡΕΙΩΝ ΚΑΙ ΠΤΩΧΕΥΤΙΚΟ ΔΙΚΑΙΟ 

Νομοθεσία περί ανωνύμων εταιρειών και εταιρειών περιω- 
ρισμένης ευθύνης με ιδιαίτερη έμφαση στις πρόνοιες που 
αφορούν άμεσα τους λογιστές και ελεγκτές εταιρειών. 

Διαδικασίες συστάσεως, δικαιώματα συστάσεως, περιεχό¬ 
μενο καταστατικού. 

Δικαιώματα μετόχων/εταίρων, ευθύνες και υποχρεώσεις 
συμβούλων/διαχειριστών, σύσταση διοικητικού συμβουλίου. 

Βιβλία συνελεύσεων, μετόχων/εταίρων, διαχειρίσεως δη¬ 
μοσιεύσεις. 

Κεφαλαίο, μερίσματα, δημιουργία αποθεματικών. 

Διαχείριση, βιβλία, απογραφή, ισολογισμός. 

Γενικές συνελεύσεις, δικαιώματα μειοψηφίας. 

Διάλυση και εκκαθάριση. 

Ασφαλιστικές εταιρείες, ημεδαπές ασφαλιστικές εται¬ 
ρείες, αλλοδαπές ασφαλιστικές εταιρείες. 

Τράπεζες, λειτουργία και έλεγχος τραπεζών. 

Συγχώνευση και διάσπαση εταιρειών και μετατροπές προ¬ 
σωπικών εταιρειών και εταιρειών περιορισμένης ευθύνης σε 
ανώνυμες. 

Εγκατάσταση γραφείων αλλοδαπών εταιρειών. 

Πτώχευση και χρεωκοπία, Αναστολή πληρωμών, σύνδικοι, 
συντηρητικά μέτρα, συμβιβασμός, ένωση δανειστών, συνο- 
φειλέτες και εγγυητές. 

Χρεωκοπία, δόλια χρεωκοπία, αποκατάσταση. 


(ιβ) ΛΟΓΙΣΤΙΚΕΣ ΕΦΑΡΜΟΓΕΣ ΤΗΣ ΠΛΗΡΟΦΟΡΙΚΗΣ 

Αρχές και μέθοδοι επεξεργασίας στοιχείων και πληροφο¬ 
ριών. Αποθήκευση και ανάκτηση στοιχείων. 

Χρησιμοποίηση ηλεκτρονικών υπολογιστών και ηλεκτρονι¬ 
κών λογιστικών μηχανών. Χαρακτηριστικά και δυνατότητες 
των μηχανών. 

Κωδικοποίηση, επεξεργασία, και αποθήκευση στοιχείων 
σε μηχανοποιημένα συστήματα. Εισαγωγή και εξαγωγή στοι¬ 
χείων. 

Μαγνητικοί δίσκοι, δισκέττες, ταινίες, εκτυπωτές, οθό¬ 
νες. 

Άμεση προσπέλαση και άμεση επεξεργασία. Τηλεπροσπέ- 
λαση. Οπτικός έλεγχος, μηδενικός έλεγχος, συγκριτικός 
έλεγχος. 

Διασφάλιση στοιχείων και πληροφοριών. Κωδικός προσπέ¬ 
λασης. Καταχρήσεις. Εσωτερικός έλεγχος. Ανάλυση συστη¬ 
μάτων. Συλλογή και αποτύπωση πληροφοριών. Διαγράμματα 
ροής. Σχεδιασμός εντύπων. 

Φύση και ανάγκη προγραμματισμού των ηλεκτρονικών μη¬ 
χανών. 

Σκοπιμότης χρησιμοποιήσεως ηλεκτρονικών μηχανών. Κό¬ 
στος μηχανημάτων και εγκαταστάσεων. Κόστος λειτουρ¬ 
γίας. 

Λογιστικά «πακέτα». 

(ιγ) ΕΛΕΓΚΤΙΚΗ 2 - ΕΣΩΤΕΡΙΚΟΣ ΕΛΕΓΧΟΣ 

Έννοιες και αρχές εσωτερικού ελέγχου. 

Συνεισφορά του εσωτερικού ελέγχου στην διασφάλιση του 
οργανισμού. 

Διαγνωστικές και ανασταλτικές δικλείδες ελέγχου. 

Αξιολόγηση συστημάτων εσωτερικού ελέγχου. Εντοπισμός 
αδυναμιών. Αντισταθμιστικές δικλείδες (οοιτιρβηδαΐίης οο- 
ηΐτοΐδ). Εξουδετέρωση αδυναμιών. 

Σχέση εξωτερικού ελέγχου, εσωτερικού ελέγχου και αυτο- 
ελεγχομένων συστημάτων. 

Αντιδιαστολή μεταξύ συστημάτων εσωτερικού ελέγχου, 
εσωτερικών ελεγκτών και επιθεωρητών. 

(ιδ) ΕΛΕΓΚΤΙΚΗ 3 - ΔΙΑΜΟΡΦΩΣΗ ΚΑΙ ΔΙΑΤΥΠΩΣΗ ΠΟ¬ 
ΡΙΣΜΑΤΩΝ ΕΛΕΓΧΟΥ, ΕΙΔΙΚΟΙ ΕΛΕΓΧΟΙ, ΕΛΕΓΚΤΙΚΗ ΔΕΟ¬ 
ΝΤΟΛΟΓΙΑ 

Η ύλη του θέματος ελεγκτική 1 σε πιο ψηλό επίπεδο. 

Χρησιμοποιούμενα έντυπα κατά την διεξαγωγή του ελέγ¬ 
χου. 

Ταξινόμηση των πληροφοριών που προκύπτουν από τον 
έλεγχο. Φάκελλος ελέγχου, μόνιμος ελεγκτικός φάκελλος. 

Εξειδικευμένοι έλεγχοι τραπεζικών, ασφαλιστικών και ναυ¬ 
τιλιακών επιχειρήσεων. 

Ειδικοί έλεγχοι και διερεύνηση ατασθαλιών. 

Έλεγχος για λογαριασμό ημεδαπών ή / και αλλοδαπών χρη¬ 
ματοδοτικών οργανισμών. 

Διατύπωση πορισμάτων ελέγχου. Τύποι και μορφές ελε¬ 
γκτικών εκθέσεων/πιστοποιητικών. 

Ευθύνες και δικαιώματα των ελεγκτών. 

Ελεγκτική δεοντολογία. 

(ιε) ΛΟΓΙΣΤΙΚΗ 3 - ΑΝΑΛΥΣΗ ΟΙΚΟΝΟΜΙΚΩΝ ΚΑΤΑΣΤΑ¬ 
ΣΕΩΝ 

Αξιολόγηση και αξιοποίηση των λογιστικών δεδομένων 
στην διοίκηση οργανισμών. 

Χρηματοδότηση, χρηματοδοτικές πηγές και αξιοποίηση 
των οικονομικών πόρων. Απόδοση κεφαλαίου, ευστάθεια και 
ρευστότητα. Αποτελεσματικός οικονομικός έλεγχος. 

Κεφαλαιουχική δομή, σχέση ιδίων προς ξένα κεφάλαια, κό¬ 
στος κεφαλαίου. 

Πρόβλεψη κεφαλαιουχικών αναγκών και κεφαλαίων κινή- 
σεως. Ροή μετρητών. 

Οικονομικοί αριθμοδείκτες της οικονομικής θέσεως και 
πορεία της επιχειρήσεως. 

Κεφαλαιουχικές δαπάνες. Αξιολόγηση επενδυτικών σχε¬ 
δίων (συμπεριλαμβανομένης και της μεθόδου της αναγωγής 
των ταμιακών ροών σε σημερινές αξίες). Αβεβαιότητα και επι¬ 
χειρησιακός κίνδυνος. Έλεγχος κεφαλαιουχικών δαπανών. 

Κίνητρα επενδύσεων, περιφερειακή ανάπτυξη. 

(ιστ) ΦΟΡΟΛΟΓΙΑ 2 - ΦΟΡΟΛΟΓΙΑ ΕΙΣΟΔΗΜΑΤΟΣ ΚΑΙ 
ΛΟΙΠΟΙ ΦΟΡΟΙ 

Φόρος Εισοδήματος (φυσικών και νομικών προσώπων) 

Πηγές εισοδήματος, προσδιορισμός εισοδήματος κατά 
πηγή. 

Υπολογισμός φόρου, εκπτώσεις. 

Υποβολή δηλώσεως, προκαταβολή φόρου, καταβολή φό¬ 
ρου. 

Παρακράτηση φόρου στην πηγή του εισοδήματος. 

Βεβαίωση φόρου. 

Φορολογικές δικονομικές διατάξεις. 

Φορολογικές αποσβέσεις. 

Τέλη Χαρτοσήμου 

Χαρακτήρας του φόρου, τρόπος και χρόνος εισπράξεως. 

Αναλογικά και πάγια εμπορικά τέλη. 

Φόρος Προστιθέμενης Αξίας 

Έννοια της προστιθέμενης αξίας. Πρόσωπα υπόχρεα στο 
φόρο. 

Υπολογισμός του φόρου. 

Δήλωση και καταβολή του φόρου. Βεβαίωση του φόρου. 

Φόρος Μεταβιβάσεως Ακινήτων 

Γεωγραφική διάκριση ακινήτων. Εκτίμηση ακινήτων. «Αντι¬ 
κειμενική αξία». Βασικοί συντελεστές φόρου. 

Επιπρόσθετες επιβαρύνσεις. Βεβαίωση και καταβολή του 
φόρου. 

Φόρος Πλοίων 


Χαρακτήρας και επιβολή του φόρου. 

(Σημείωση: Η απομνημόνευση των φορολογικών συντελε¬ 
στών δεν είναι αναγκαία). 

(ιζ) ΕΡΓΑΤΙΚΟ ΔΙΚΑΙΟ 

Σύμβαση εργασίας, κατάρτιση, λύση, κανονισμοί εργα¬ 
σίας. 

Διαδικασία πρόσληψης μισθωτών. 

Διαδικασία απολύσεως μισθωτών, ομαδικές απολύσεις, έγ¬ 
γραφη καταγγελία, αποζημίωση, αναγγελία απολύσεως, προ¬ 
στασία έναντι απολύσεως. 

Ασφάλιση, παροχές ανεργίας, επιδόματα αδείας, συζύγου- 
τέκνων, στρατεύσεως. 

Χρονικά όρια εργασίας, υπερωριακή εργασία. 

Μισθοί, ημερομίσθια, αμοιβές με ποσοστά, δώρα, φορολο¬ 
γία αποδοχών. 

Αποδοχές εργαζομένων, συλλογικές συμβάσεις, κατώτατα 
όρια αποδοχών. 

Κοινωνικές ασφαλίσεις, εισφορές, ευεργετήματα. Ίδρυμα 
Κοινωνικών Ασφαλίσεων, Ταμείον Ασφαλίσεως Εμπόρων, 
επικουρικά ταμεία. 

(ιη) ΛΟΓΙΣΤΙΚΗ 4 - ΕΝΟΠΟΙΗΜΕΝΕΣ ΟΙΚΟΝΟΜΙΚΕΣ ΚΑ¬ 
ΤΑΣΤΑΣΕΙΣ 

Υπόχρεοι σε σύνταξη ενοποιημένων οικονομικών καταστά¬ 
σεων. 

Τεχνική κατάρτισης ενοποιημένων οικονομικών καταστά¬ 
σεων. 

Υπεραξία προκύπτουσα κατά την κατάρτιση ενοποιημένων 
οικονομικών καταστάσεων. 

Κέρδη των ενοποιημένων επιχειρήσεων προκύπτοντα πριν" 
και μετά την ενοποίηση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1993 

Ο Πρόεδρος του Σ.Ο.Ε. 

I. ΣΙΔΗΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




